ये बाइक पूरी तरह वायु और ध्वनी प्रदूषण मुक्त इलेक्ट्रिक बाइक है। बाइक को पूरी तरह से भीम सिंह ने खुद जरूरत के मुताबिक अपने वर्कशॉप में डिजायन किया है। इसमें पल्सर का एलॉय व्हील लगाया गया है। बाइक में 12-12 वोल्ट की कुल 48 किलो वजनी चार बैट्रियां लगाई गई है। बाइक को चलाने के लिए इसमें जो मोटर लगाई गई है उसका आरपीएम 3000 है। बाइक का कुल वजन 150 किग्रा है और इसकी अधिकतम स्पीड 120 किमी/घंटा है। बाइक की बैट्री एक बार फुल चार्ज हो जाने पर यह बिना रूके लगभग 300 किमी की दूरी आसानी से तय करेगी। बैट्री बिजली से चार्ज होगी। बैट्री फुल चार्ज होने में लगभग 3 घंटे का समय लेगी और इसमें लगभग 6 युनिट बिजली खर्च होगी। यानि एक बार बैट्री चार्ज करने पर लगभग 48 रुपये का खर्च आएगा जिसमें आप 300 किमी की दूरी तय कर सकेंगे। इस बाइक को रोड़ पर उतारने में लगभग 1.20 लाख रुपये का खर्च आएगा। इस तरह बाइक चलाने का खर्चा प्रति किमी लगभग 16 पैसा आएगा, जबकि वर्तमान में बाजार में उपलब्ध इलेक्ट्रीक बाइक को चलाने में अभी प्रति किमी 85 पैसे का खर्चा आ रहा है। इस लिहाज से भीम सिंह की ये बाईक काफी सस्ती साबित हो सकती है।